ddrg/super_eurlex huggingface dataset:
15.

Ľutuje, že v prepracovanom znení smernice sa nevenuje dostatočná pozornosť vytvoreniu celoeurópskeho trhu, ktorý by bol odbytiskom recyklovaných a zhodnotených výrobkov. Mohli by sa na to použiť nástroje na reguláciu dopytu, napríklad ekologické verejné obstarávanie, nabádanie na nákup recyklovaných materiálov, napr. zdaňovaním prvotných surovín v prípadoch, keď sú k dispozícii recyklované alternatívy atď. Určite by to pomohlo znížiť množstvo odpadu z elektrických a elektronických zariadení a spoločnosť by vďaka tomu nadobudla väčšie presvedčenie, že tento odpad sa spracúva náležitým spôsobom.
8.

Zdôrazňuje, že pri rozvoji transeurópskej dopravnej siete, pri ktorom sa doterajší projektovo orientovaný prístup (30 prednostných projektov) nahradí takým prístupom, pri ktorom sa bude rozlišovať medzi celou sieťou a hlavnou sieťou TEN-T, sa musí dbať na to, aby sa okrajovým a pohraničným regiónom EÚ a regiónom s nevýhodnými prírodnými podmienkami aj naďalej venovala dostatočná pozornosť a podpora pri zlepšovaní dopravných spojení medzi jadrom EÚ a jej susednými štátmi. Na zaručenie vnútornej i vonkajšej územnej súdržnosti v Európe by sa preto navyše malo brať do úvahy aj rozlišovanie medzi prednostnými spojeniami a reťazcami v európskej dopravnej politike vrátane zodpovedajúcich mechanizmov financovania. Musí sa vytvoriť taký súbor predpisov, z ktorého bude jednoznačnejšie než doteraz vyplývať, podľa ktorých zásad a akým spôsobom sa siete TEN-T stanovujú a prípadne menia alebo doplňujú. Rozbehnuté prioritné projekty TEN-T by sa za akýchkoľvek okolností mali dokončiť. Do hlavnej siete TEN-T by sa však mali tiež zahrnúť užitočné doplnenia a predĺženia, ktoré sieť skompletizujú. Rovnako by sa mala podporovať lepšia koordinácia medzi členskými štátmi, aby sa zabránilo časovým posunom v plánovaní a pri výstavbe, pričom prioritné budú cezhraničné úseky.
19.

je si vedomý toho, že hodnotenie vplyvu je zdĺhavý a nákladný projekt, plánovanie by malo robiť do ďalekej budúcnosti a umožňovať stanovenie priorít obom stranám na základe ročnej politickej stratégie a legislatívneho a pracovného programu Komisie, eventuálne v rámci ročných odborných diskusií. Ďalej by generálne riaditeľstvá Európskej komisie mali mať možnosť priamo sa obracať na VR vtedy, keď sa domnievajú, že ich hodnotenie vplyvu by malo byť rozšírené aj o informácie o územnom dosahu plánovaných iniciatív;
—

Nazdáva sa, že je priskoro na to, aby Komisia stanovila pravidlá o koncesiách na poskytovanie služieb. Ak by sa Komisia predsa len rozhodla, že koncesie na poskytovanie služieb majú spadať pod smernicu o verejnom obstarávaní, musia byť tieto pravidlá bezpodmienečne čo najjednoduchšie a čo najflexibilnejšie. V takom prípade by pravidlá mali vychádzať z úpravy obsiahnutej v smernici o bankových koncesiách a v žiadnom prípade nie z pravidiel o zadávaní zákaziek na dodávky služieb.
19.

Poukazuje na skutočnosť, že Európa potrebuje rozsiahlejší výskum a viac inovácií, vychádzajúcich z reálneho života a zameraných na užívateľov. Živé laboratóriá ako platforma spolupráce medzi univerzitami a priemyslom predstavujú celoeurópsku koncepciu, ktorá by sa mala ďalej rozvíjať a do ktorej by mali byť zapojení koncoví užívatelia. Fungujúce postupy umožňujú užívateľom aktívne sa zapájať do výskumu a inovácií a podnecujú všetkých aktérov, aby získavali nové poznatky. Tento model môže mať výrazne pozitívny vplyv na obnovenie procesov uplatňovaných v službách na miestnej úrovni a môže viesť k zintenzívneniu regionálnej spolupráce. V rámci realizácie digitálnej agendy by mali existovať stimuly na spoluprácu medzi miestnymi a regionálnymi orgánmi a univerzitami na vytvorenie potrebných koncepcií „živých laboratórií“.
5.

Zastáva názor, že miestne a regionálne samosprávy by mali zohrávať väčšiu úlohu pri formulovaní politiky EÚ v oblasti ochrany životného prostredia. Ich zapojenie zaručí jej lepšie uplatňovanie a stotožnenie sa s ňou. Koncepcia viacúrovňového riadenia Výboru regiónov by mala byť uplatňovaná na politiku EÚ v oblasti životného prostredia a mala by sa rozšíriť pilotná práca na trojstranných dohodách medzi EÚ, národnou a regionálnou alebo miestnou úrovňou (2). To by umožnilo skutočné rozdelenie zodpovednosti medzi rôzne úrovne riadenia s cieľom dosiahnuť dohodnuté výsledky.
24.

Domnieva sa, že je dôležité vytvoriť ukazovateľ kvality životného prostredia, (ktorý by nezostal len možnosťou spomenutou v oznámení), ktorý by obsahoval nielen údaj o počte občanov EÚ žijúcich v zdravom životnom prostredí, ale tiež údaj o územných celkoch, v ktorých sa táto kvalita vyskytuje, aby sa tak mohli identifikovať politiky, ktoré ju umožnili. Navrhujeme preto, aby sa analýza kvality životného prostredia realizovala na základe rozličných územných celkov EÚ s cieľom uľahčiť ich porovnanie. Pre toto je dôležité, aby mapy a prioritné ukazovatele vypracované Európskou environmentálnou agentúrou zohrávali dôležitú úlohu pri definovaní charakteristiky každého z európskych regiónov, čím by sa umožnilo vypracovať presnejšiu politiku na každom území a stratégiu solidarity s tými regiónmi, ktoré majú z historických dôvodov veľké problémy so zlepšovaním kvality životného prostredia. Podpora zriaďovania regionálnych stredísk pre monitorovanie životného prostredia by bola neoceniteľnou stratégiou pre monitorovanie a vypracovanie politík od najnižšej úrovne smerom k najvyššej, v rámci ktorej by každý región ukázal svoje špecifické črty a svoje spoločné prvky s ostatnými európskymi regiónmi. Uľahčilo by to existenciu flexibilných a asymetrických politík na európskej úrovni a tiež by to stimulovalo prepojenia na podporu medziregionálnej spolupráce.
26.

zdôrazňuje, že problematika zákonného veku odchodu do dôchodku súvisí s ďalšími otázkami spojenými s trhom práce, ako je skrátenie profesionálnej dráhy kvôli neskorému nástupu do zamestnania alebo skorému odchodu z trhu práce, potreba vypracovať politické opatrenia v tejto oblasti, ktoré by uľahčili pokračovanie pracovného pomeru starších pracovníkov a ich odbornú prípravu, otázka pružných a postupných odchodov do dôchodku, podpora inkluzívnych trhov práce a potreba riešiť zložité situácie, pričom je potrebné rozlišovať medzi rôznymi kategóriami pracovníkov pri diskusiách o predčasnom odchode do dôchodku a odchode z trhu práce;
30.

podotýka, že investovanie do novej filmovej technológie a prechod na digitálne premietanie by mali umožniť postihnutým osobám ľahší prístup k filmom, a to vďaka zavedeniu zvukového prepisu a titulkov;
6.

domnieva sa, že budúci návrh spoločného rámca financovania bude treba spresniť, najmä pokiaľ ide o rozdiely v súvislosti s „jediným fondom“, ktorý Výbor regiónov odmieta. Výbor totiž nesúhlasí s vytvorením jediného fondu, ktorý by najmä vďaka prostriedkom vyčleneným v rámci politiky súdržnosti zoskupoval viacero európskych finančných nástrojov osožných pre dopravnú infraštruktúru. Takýto „prevod“ z fondov by sa totiž mohol skončiť čistou stratou prostriedkov vyčlenených na politiku dopravy, ba čo viac, mohlo by to spochybniť začlenenie projektov v oblasti dopravy do stratégií rozvoja zameraných na jednotlivé regióny. Zlatou strednou cestou by bolo zaviesť v nových predpisoch týkajúcich sa štrukturálnych fondov mechanizmus vyčleňovania prostriedkov na udržateľnú dopravu, pričom by sa uprednostňovalo najmä financovanie častí prioritných projektov TEN-T a tiež akčných plánov v oblasti mestskej mobility;
9.

považuje za potrebné podporovať konkrétne kľúčové projekty na rozvoj a názorné predvedenie európskych námorných právomocí, napr. rozvoj projektov „európsky ekologický prístav“ alebo „európska ekologická loď“. Takéto kľúčové projekty by mohli ukázať technické možnosti, ktoré by – na základe stanovených politických cieľov – boli zo strednodobého hľadiska vhodné na zvýšenie právne stanovených noriem a ich zakotvenie na európskej a medzinárodnej úrovni, čo by viedlo ku konkurenčnému náskoku európskeho námorného hospodárstva (napr. v oblasti energetickej účinnosti, zníženia emisií, alternatívneho lodného pohonu alebo bezpečnosti lodí). Uvedené hlavné projekty sa však dlhodobo môžu uskutočňovať len vtedy, ak sa do budúcnosti zabezpečí finančný rámec;
29.

regióny, ktoré sa v súčasnosti zameriavajú na svoje tradičné, gastronomické a poľnohospodárske hodnoty, disponujú desiatkami či dokonca stovkami miestnych výrobkov, ktoré by sa mohli zahrnúť do profesionálnej miestnej potravinovej sústavy. Tá by však nemusela vyhovovať registrácii v rámci CHOP, CHZO, ZTŠ alebo ekologického poľnohospodárstva – alebo by táto registrácia nebola potrebná, hoci niektoré z výrobkov by mali potenciál ju získať. Bol by vítaný dodatočný rámec zameraný na podporu miestnych výrobkov.
23.

Nazdáva sa, že v snahe čeliť fenoménu sezónnosti treba podporovať rozmanitejšie a vysokokvalitné pobyty. Na to bude potrebná väčšia diverzifikácia služieb v cestovnom ruchu, pričom by sa mal klásť väčší dôraz na cestovný ruch orientovaný na kultúru, históriu a náboženstvo, šport, gastronómiu a iné oblasti s obrovským potenciálom rastu. Zdôrazňuje, že diverzifikácia dovolenkových období a ich regionálne rozloženie spadá do právomocí jednotlivých štátov.
19.

domnieva sa, že vo všeobecnosti by mal existovať súlad pri uplatňovaní právnych predpisov EÚ týkajúcich sa výroby a využitia biomasy, a to tak vo využití na biopalivá ako aj vo využití na výrobu elektriny, tepla a chladu; minimalizovala by sa tak neistota a znížilo riziko zneužívania výhod vyplývajúcich z rozdielov v právnych predpisoch;
10.

Poukazuje na to, že Ukrajina by mohla byť prvou krajinou Východného partnerstva, ktorá by ukončila rokovania o dohode o pridružení a že Východné partnerstvo poskytuje príležitosť na prehĺbenie vzťahov medzi EÚ a Ukrajinou. Aby sa mohla iniciatíva Východného partnerstva uplatňovať na miestnej a regionálnej úrovni, je potrebné, aby sa tematické platformy zaoberali týmito otázkami: — decentralizácia a administratívne reformy, — budovanie kapacít miestnych a regionálnych orgánov a ich administratívy, — rozvoj foriem trvalej spolupráce s miestnymi a regionálnymi orgánmi partnerských krajín a s príslušnými národnými združeniami miestnych orgánov, — pomoc miestnym a/alebo regionálnym cezhraničným projektom, — propagácia programov na budovanie dôvery, podpora výmen v oblasti kultúry, vzdelávania a výskumu, ako aj partnerskej spolupráce v celom rade aspektov týkajúcich sa justície, slobody, bezpečnosti a otázok migrácie, — udelenie mandátu orgánom regionálnej a miestnej správy na zapájanie sa do medzinárodných a európskych projektov a nadväzovanie kontaktov.
16.

Domnieva sa, že platforma EÚ na začleňovanie Rómov by mala výraznejší dosah a priniesla by výraznejšie výsledky, ak by mal koordinačný mechanizmus formálny štatút, ktorý by zaväzoval Európsku komisiu a všetky členské štáty a zabezpečil užšiu spoluprácu s miestnymi samosprávami a mimovládnymi organizáciami. Vďaka takémuto formálnemu mechanizmu by mohla platforma dokázať skoordinovať a účinne zaviesť do praxe európske, národné, regionálne a miestne politické opatrenia v oblasti sociálneho začleňovania Rómov a hodnotiť konkrétne výsledky v tejto oblasti.
56.

zdôrazňuje, že mestské a vidiecke oblasti v Európskej únii by mohli mať veľký úžitok z činnosti podnikov a vzniku nových trhov v oblasti energetickej účinnosti a energie z obnoviteľných zdrojov. Ak totiž sektor energie z obnoviteľných zdrojov dokáže do roku 2020 vytvoriť jeden milión nových pracovných miest v Európe, ako to predpokladá Európska komisia, bude to dôkaz novej rovnováhy medzi hospodárskym rastom EÚ a jej cieľmi v oblasti boja proti klimatickým zmenám;
17.

odporúča, že na to, aby bolo možné urýchliť hospodárske oživenie v Európe, zvyšovať úroveň zručností, zvyšovať zamestnanosť a zaviazať sa k dosiahnutiu hlavného cieľa stratégie Európa 2020 investovať 3 % HDP EÚ do výskumu a vývoja (2), mali by byť vzdelávacie inštitúcie, ktoré poskytujú odborné vzdelávanie a prípravu, schopné zabezpečiť širšiu a kvalitnejšiu ponuku odborného vzdelávania a prípravy. Mala by sa podporiť aj výučba mimo triedy, praktická výučba pre študentov, ktorí nie sú akademicky zameraní, a dokonca aj týchto študentov by sme mali podporovať v tom, aby získali kvalifikáciu, vďaka ktorej by sa mohli úspešne uplatniť na trhu práce. Taktiež by sa mala zabezpečiť parita medzi odbornou kvalifikáciou a viac akademicky orientovanými úrovňami vzdelania. Aj práca v triede musí byť čo možno najviac prispôsobená potrebám a spôsobom učenia sa jednotlivých žiakov, aby sa tak rozvíjala aj tvorivosť, inovácia a podnikateľské zmýšľanie. Efektívne odborné vzdelávanie a príprava môže zohrávať kľúčovú úlohu pri poskytovaní možnosti pre tých, ktorí predčasne ukončili školskú dochádzku, aby sa vrátili k štúdiu, a tiež môže prispieť k riešeniu problému vysokej nezamestnanosti mládeže v Európe (3);
4.

poukazuje na to, že miestne a regionálne orgány už v súčasnosti nesú veľký diel zodpovednosti za uplatňovanie týchto práv v praxi, a preto vychádza z toho, že by v rámci viacúrovňového riadenia a pri dodržiavaní princípu subsidiarity mali byť v plnej miere zapojené už do predlegislatívneho procesu;
—

upozorňuje, že v rámci procesu reformy Paktu stability a rastu by sme nemali zabúdať na jeho hlavný cieľ, a to na budovanie hospodárstva so silnými základmi v záujme prosperity občanov Európskej únie, spolu s kvalitnejšími pracovnými miestami a ich väčším počtom;
23.

Nazdáva sa, že podávanie správ by sa nemalo obmedziť iba na sedemročné programovacie obdobie. Musí byť nepretržitým a dynamický procesom, ktorý umožní do hĺbky posúdiť dlhodobé výsledky politiky a následné zlepšenie stavu hospodárstva, sociálnej sféry a životného prostredia na územnej úrovni. Strategické správy by mali byť motiváciou k pozitívnej zmene, mali by obsahovať realistické odporúčania, ktoré prispejú k zlepšeniu a zabránia ďalšej byrokracii.
4.

Zároveň zdôrazňuje, že krajina ako Bielorusko, ktorá prejavuje ochotu zúčastňovať sa na Východnom partnerstve a na normalizácii vzťahov s Európskou úniou a Radou Európy, musí byť takisto pripravená dodržiavať všeobecné ľudské práva a zrušiť trest smrti, a tým aj ochotná zaviesť a realizovať skutočné reformy, napríklad prostredníctvom väčšieho zapojenia do twinningových projektov, rozvojom partnerstiev miest a diskusných fór s organizáciami občianskej spoločnosti a prostredníctvom posilnenia medziregionálnej a cezhraničnej spolupráce, najmä so susednými štátmi ako je Poľsko, Litva a Lotyšsko. A to najmä so zreteľom na skutočnosť, že Európska komisia v októbri 2010 prehodnotí svoje vzťahy s Bieloruskom a za daných okolností vyvodí základné závery pre budúcu spoluprácu a ďalšiu účasť vo Východnom partnerstve.
42.

zastáva názor, že vzhľadom na stupňa rozvoja politického systému by bolo úspechom, keby krajiny, ktoré mali v minulosti podobný osud (napríklad Lotyšsko), väčšmi zintenzívnili informovanosť o konsolidácii miestnych orgánov v Arménsku. To isté sa vzťahuje aj na šírenie (prostredníctvom seminárov, tematických konferencií) skúseností získaných z reforiem, na základe ktorých sa preukázateľným spôsobom úspešne zmenili vzťahy medzi hlavným mestom a ostatnými orgánmi. Výmena skúseností na konkrétne témy, najmä medzi subjektmi so skutočnými praktickými skúsenosťami a zástupcami Arménska by mala mať pevné miesto v programoch pomoci EÚ. Okrem problémov v oblasti správy by sa to malo vzťahovať aj na plánovanie výdavkov, vykonávanie a podávanie správ o konkrétnych podporných fondoch a projektoch (IFAD, OMP a. i.). Celkovo je takáto cielená činnosť prinášajúca praktický úžitok tým najlepším riešením na podporu medziľudských kontaktov;
5.

konštatuje, že klimatické zmeny, ktoré sa na regionálnej úrovni prejavujú rôznym spôsobom, boli vedecky uznané za globálny fenomén a v medzinárodnom spoločenstve sa v čoraz väčšej miere akceptuje naliehavá potreba konať, v súlade s odporúčaniami IPCC. Už v roku 2008 si Európska únia stanovila ambiciózne ciele, a to znížiť do roku 2020 emisie skleníkových plynov o 20 %, zvýšiť podiel obnoviteľných zdrojov energií pri výrobe energie o 20 % a znížiť spotrebu energie o 20 %. Tieto ciele sa nachádzajú aj v stratégii EÚ do roku 2020 a Výbor regiónov ich dôrazne podporuje;
—

mohlo by sa to podariť na základe územnej dohody s miestnymi a regionálnymi orgánmi, ktorá by na úrovni európskych inštitúcií stanovovala zapojenie miestnych a regionálnych samospráv do realizácie stratégie Európa 2020, ako aj prostredníctvom odporúčania týkajúceho sa územných dohôd, ktoré by umožnilo štruktúrované zapojenie územných samospráv na celoštátnej úrovni podľa ich právomocí.
5.

S uspokojením vníma začlenenie Gruzínska do Európskej susedskej politiky (European Neighborhood Policy – ENP), do nástroja európskeho susedstva a partnerstva (European Neighbourhood and Partnership Instrument – ENPI), ako aj jeho zapojenie do Východného partnerstva (Eastern Partnership – EaP), a podotýka, že táto iniciatíva poskytuje možnosť prehĺbiť vzťahy medzi EÚ a Gruzínskom.
—

zastáva názor, že inštitúcie EÚ by mali rovnako pristupovať k posúdeniu vplyvu a že Výbor regiónov by mal byť do vypracovania rovnakého prístupu zapojený;
28.

zdôrazňuje naliehavú potrebu vzdelávať a vyškoliť ľudí a vytvárať priaznivé a atraktívne podmienky na prácu v priemysle založenom na poznatkoch, a to vzhľadom na problémy so zapĺňaním pracovných miest v oblastiach so strategickým významom pre budúcnosť, ako je výskum a veda, inžinierstvo, zdravie alebo matematika. Aj zručnosti, kvalifikácia a poznatky pracovníkov by sa mali neustále aktualizovať a zameriavať na požiadavky nových sektorov a technológií, a to nielen v záujme priemyslu, ale aj preto, aby sa pracovníci, ktorí stratili zamestnanie, mohli rýchle prispôsobiť novým odvetviam a technológiám;
15.

Význam miestnej a regionálnej úrovne pri zaručovaní ľudských práv zdôraznil aj Kongres miestnych a regionálnych samospráv Rady Európy (okrem iného v správe „The role of local and regional authorities in the implementation of human rights“, Lars O. Molin, 2010), či Agentúra Európskej únie pre základné práva (o. i. 26. novembra 2010 v diskusii s komisiou CIVEX Výboru regiónov o ochrane a podpore základných práv vo viacúrovňovom systéme).
34.

poukazuje na to, že nedávno zlepšené bilaterálne vzťahy Chorvátska s ostatnými krajinami zahrnutými do procesu rozširovania, napr. so Srbskom a susednými členskými štátmi EÚ, napr. so Slovinskom, by bolo možné podstatne upevniť podporou cezhraničnej regionálnej a miestnej spolupráce;
20.

navrhuje Komisii a následne Rade, aby v budúcom programovom období boli menšinové a regionálne jazyky v rámci regionálnej politiky vhodným spôsobom začlenené do budúceho rámcového programu výskumu, do programov Kultúra a Media, do všetkých programov v oblasti kultúry, vzdelávania a odbornej prípravy a zvlášť do Akčného programu celoživotného vzdelávania. To isté musí platiť aj pre oblasti, ako sú štrukturálne fondy, program digitalizácie a pre všetko, čo sa týka rozvoja osôb a spoločenstiev, ktorých sú súčasťou,
28.

Odporúča, aby sa v legislatívnom návrhu za prirodzeného nadobúdateľa vlastníckych práv prioritne pred inými možnosťami určila obec, na území ktorej sa zhabaný majetok nachádza, čím by bol stanovený pevný bod inštitucionálneho počiatku aj pre ďalšiu fázu opätovného využívania majetku, a v tejto súvislosti sa výbor prihovára za jeho sociálne využívanie, napríklad pridelením majetku združeniam a družstvám, aj vzhľadom na to, že miestne spoločenstvá platia najvyššiu daň za organizovanú trestnú činnosť a že sociálne využitie zhabaného majetku má jasný nápravný význam v prospech spoločenstiev, ktoré utrpeli týmto vážnym fenoménom. Zdôrazňuje, že je potrebné, aby existovalo pevné právne ukotvenie, pokiaľ ide o to, čo sa stane so zhabaným majetkom a podčiarkuje, že keby sa podniklo viac krokov s cieľom posilniť alebo zmeniť platný právny rámec, muselo by sa tiež prihliadať na to, že miestne spoločenstvá sú vážne zasiahnuté, okrem iného, aj organizovanou trestnou činnosťou.
56.

domnieva sa, že pri koncipovaní územného rozmeru Únie inovácií by bolo užitočným kritériom to, ak by sa rozlišovalo na jednej strane medzi inováciou na vysokej úrovni a programami excelentnosti, ktoré si vzhľadom na svoj charakter vyžadujú podporu prostredníctvom inovačných programov, a na strane druhej praktickejšou, pre trh pripravenou časťou inovácie, ktorú by mohli podporovať miestne a regionálne inovačné partnerstvá so súkromným sektorom. Výbor by bol za to, aby sa začalo od tej „časti inovácie, ktorá je pripravená pre trh“, pretože má väčší potenciál priniesť výsledky v krátkodobom horizonte a zjednodušiť dohody medzi stranami na miestnej úrovni;
9.

pripomína stanovisko Výboru regiónov (CdR 116/2010) nazvané „Jarný balík: Akčný plán EÚ zameraný na plnenie rozvojových cieľov tisícročia“, v ktorom sa uvádza, že „by sa mohla zvážiť možnosť, aby sa každý zo 100 000 miestnych a regionálnych orgánov, rozhodol dobrovoľne venovať ročne najmenej 1 euro na obyvateľa na rozvojovú pomoc, pričom by sa dodržiavali príslušné vnútroštátne právne predpisy. Miestne a regionálne orgány, ktoré nie sú priamo zapojené do činnosti v rámci decentralizovanej spolupráce, by mohli prispieť do fondov určených na rozvojovú pomoc miestnych samospráv, ako to v súčasnosti funguje v Španielsku. Činnosť, ktorá nepriamo prispieva k rozvoju (napríklad zvyšovanie povedomia verejnosti o chudobe vo svete) by sa v rámci tohto príspevku tiež mohla zohľadniť“;
24.

Opakuje svoj nesúhlas s vytvorením jediného fondu, ktorý by najmä vďaka prostriedkom vyčleneným v rámci politiky súdržnosti zoskupoval viacero európskych finančných nástrojov osožných pre dopravnú infraštruktúru. Takýto „prevod“ z fondov by sa totiž mohol skončiť čistou stratou prostriedkov vyčlenených na politiku dopravy, ba čo viac, mohlo by to spochybniť začlenenie projektov v oblasti dopravy do stratégií rozvoja zameraných na jednotlivé regióny.
57.

nesúhlasí s návrhom vytvoriť výkonnostnú rezervu na podporu cieľov stratégie Európa 2020, keďže sa zdá, že by bolo ťažké definovať objektívne kritériá prideľovania týchto prostriedkov. Takáto výkonnostná rezerva by mohla byť prospešná regiónom s najlepšími výsledkami, nezohľadňovala by však úsilie niektorých regiónov, v ktorých možno nie sú priaznivé územné, hospodárske a sociálne podmienky, a ani povahu niektorých, predovšetkým zložitých integrovaných riešení, ktoré si vyžadujú dlhodobú prípravu. Výkonnostná rezerva by takisto mohla znamenať, že si členské štáty stanovia málo ambiciózne ciele. Okrem toho sa nazdáva, že vytvorenie výkonnostnej rezervy, či už by bola stanovená na úrovni Spoločenstva alebo štátov, nie je zárukou efektívnejšieho investovania. Mohol by však podporiť vytvorenie flexibilnej rezervy, ktorá by nespočívala na výkonnosti a bola by vytvorená na základe prostriedkov získaných automatickým zrušením viazanosti v priebehu plánovacieho obdobia. Jej cieľom by bolo: — financovať experimentálne iniciatívy v oblasti inteligentného, udržateľného alebo inkluzívneho rastu, — alebo zapojiť štrukturálne fondy v prípade hospodárskej, sociálnej alebo environmentálnej krízy, a to v spojení s Európskym fondom na prispôsobenie sa globalizácii a Fondom solidarity Európskej únie;
22.

V súlade so zásadou subsidiarity považuje územné dohody o stratégii rozvoja obsiahnutej v národných reformných programoch, pričom o týchto dohodách ešte budú členské štáty a ich regióny musieť rokovať s Komisiou, za nástroj podporujúci prínos politiky súdržnosti k dosiahnutiu cieľov stratégie Európa 2020. Takéto dohody vychádzajúce zo spoločného strategického rámca by tiež prostredníctvom dohôd vo forme zmlúv určovali investičné priority, prideľovanie prostriedkov z rozpočtu EÚ a rozličných príslušných úrovní vlády resp. samosprávy (štátnej, regionálnej a miestnej) na prioritné odvetvia a programy a obsahovali by dohodnuté podmienky a ciele, ktoré sa majú dosiahnuť. Vychádzali by zo zásady podmienenosti ako kritéria hodnotenia financovateľnosti jednotlivých opatrení ex ante a ex post.
40.

víta zmienku o zapojení osôb žijúcich v chudobe ako kľúčovom cieli politiky začleňovania a privítal by, keby Komisia v hlavnej iniciatíve jednoznačnejšie vyjadrila záväzok, ako tento cieľ navrhuje dosiahnuť, vrátane kľúčových cieľových skupín uvedených v oznámení. Predpokladá sa napríklad, že to bude súčasťou riadiaceho výboru na vysokej úrovni, ktorý bude zriadený na to, aby presadzoval kroky v oblasti sociálnej inovácie?